บิ๊กโด่ง หนักใจ การเคลื่อนไหวของนักศึกษา ชี้ น้องๆ ยังไม่เข้าใจ และขาดวุฒิภาวะ
พล.อ.อุดมเดช สีตบุตร รับหนักใจการเคลื่อนไหวของนักศึกษากลุ่มต่างๆ ชี้เด็กยังไม่เข้าใจ ขาดวุฒิภาวะ ย้ำถ้าเกิดความไม่เรียบร้อย ต้องดำเนินการตามกฎหมายที่มีอำนาจอยู่11 มิ.ย. 2558 เมื่อเวลา 09.30น. ที่กองบัญชาการกองทัพบก พล.อ.อุดมเดช สีตบุตร รัฐมนตรีช่วยว่าการกระทรวงกลาโหม และผู้บัญชาการทหารบก ในฐานะเลขาธิการคณะรักษาความสงบแห่งชาติ (คสช.) กล่าวถึงกรณีที่กองกำลังรักษาความสงบ (กกล.รส.) ได้รับรายงานข่าวการเคลื่อนไหวของกลุ่มคนที่จะคัดค้านการร่างรัฐธรรมนูญในช่วงนี้ว่า ยังไม่มีอะไรเป็นพิเศษ เพราะเราก็ยังติดตามการเคลื่อนไหวอยู่เสมอ ทั้งนี้ตนดีใจที่คนส่วนใหญ่มีความเข้าใจดี มิหนำซ้ำยังให้กำลังใจอีกด้วย แต่ว่าคนส่วนน้อยที่เรายังไม่สามารถเปลี่ยนแปลงความคิดเขาได้ แต่เราก็จะพยายามทำความเข้าใจต่อไป ทั้งนี้ตนขอย้ำว่าไม่ว่าใครทำอะไร เคลื่อนไหวอย่างไร ถ้าพอรับได้ และไม่เกิดปัญหาในภาพใหญ่ ก็ไม่น่าเป็นอะไร พออนุโลมกันไปได้ แล้วก็ผ่อนปรนกันไปพอสมควรโดยเฉพาะกับนักศึกษาผมรู้สึกหนักใจเพราะยังถือเป็นเยาวชน ที่ยังมีความคิดเห็นไปในทางที่ไม่สร้างสรรค์ต่อสังคม อยากขอร้องกับผู้ปกครองและครูช่วยดูแลด้วย เพราะเด็กวัยรุ่นอาจทำอะไรต่างๆ ที่ยังขาดข้อมูล และขาดวุฒิภาวะ ทำให้สถานการณ์โดยรวมดูมีปัญหา บางพื้นที่เจ้าหน้าที่พยายามทำความเข้าใจ ในวิธีที่ไม่ให้เกิดการกระทบกระทั่งและความรุนแรง หากจะก่อให้เกิดความไม่ราบรื่น เรียบร้อยเจ้าหน้าที่ก็จำเป็นต้องทำตามอำนาจที่มีอยู่ โดยพยายามใช้กฎหมายที่มีอยู่ พล.อ.อุดมเดช กล่าวเมื่อถามว่าเจ้าหน้าที่เข้าไปสถานศึกษาเพื่อชี้แจงให้เกิดความเข้าใจหรือ ไม่ พล.อ.อุดมเดช กล่าวว่า เจ้าหน้าที่พยายามทำให้เกิดความเข้าใจร่วมกับคณะอาจารย์ในช่วงที่มีการจัดกิจกรรม ส่วนใหญ่คณะอาจารย์ทำตามระเบียบได้แจ้งอธิบายกิจกรรมต่างๆ ที่จัดเพื่อให้เกิดความเข้าใจ ซึ่งเจ้าหน้าที่พยายามไม่ไปสอดแทรก หรือทำให้เกิดการขาดความเป็นเอกภาพในการดำเนินกิจกรรมนั้นๆ ถ้าเป็นกิจกรรมที่ดีเราก็สนับสนุนแต่ต้องสร้างสรรค์และไม่ให้เกิดความวุ่นวาย
พล.อ.อุดมเดช สีตบุตร รับหนักใจการเคลื่อนไหวของนักศึกษากลุ่มต่างๆ ชี้เด็กยังไม่เข้าใจ ขาดวุฒิภาวะ ย้ำถ้าเกิดความไม่เรียบร้อย ต้องดำเนินการตามกฎหมายที่มีอำนาจอยู่ 11 มิ.ย. 2558 เมื่อเวลา 09.30น.
การชุมนุมต่อต้าน คสช.,การเคลื่อนไหวของนักศึกษา,การเคลื่อนไหวทางการเมือง,คสช.,นักศึกษา,อุดมเดช สีตบุตร